b'\n_START_ARTICLE_\nAfera Mayerling\n_START_PARAGRAPH_\nAfera Mayerling je doga\xc4\x91aj koji se odigrao 30. sije\xc4\x8dnja 1889., kada su Rudolf od Austrije i njegova 17-ogodi\xc5\xa1nja ljubavnica Marija Vetsera preminuli nepridornom smr\xc4\x87u u lova\xc4\x8dkom dvorcu Mayerlingu, nedaleko Be\xc4\x8da. Okolnosti pod kojima je ovaj par preminuo su jo\xc5\xa1 i danas nejasne, po\xc5\xa1to je be\xc4\x8dki dvor uni\xc5\xa1tio klju\xc4\x8dne dokaze a svi svjedoci su se obvezali na do\xc5\xbeivotnu \xc5\xa1utnju. Prema slu\xc5\xbebenom izvje\xc5\xa1\xc4\x87u par je zajedno po\xc4\x8dinuo samoubojstvo: carevi\xc4\x87 Rudolf je prvo ubio svoju ljubavnicu a zatim sebe. Ipak postojale su sumnje da ovo nije pravi slijed doga\xc4\x91aja i da je mladi par ubijen._NEWLINE_Rudolf od Austrije je bio sin Franje Josipa i Elizabete Austrijske i trebao je naslijediti tron. Prijestolonasljednikom postaje najstariji \xc5\xbeivu\xc4\x87i carev brat, nadvojvoda Karlo Ludvig, kojeg \xc4\x87e po smrti naslijediti sin Franz Ferdinand. Njegova pogibelj u atentatu u Sarajevu 1914. godine dovest \xc4\x87e i do Prvog svjetskog rata._NEWLINE_Ovaj doga\xc4\x91aj filmatiziran je 1936. i 1968. godine ali i kasnije u filmu Iluzionist 2006., u kojem se carevi\xc4\x87 Rudolf zove Leopold. Postoji i balet na ovu temu.'